
Drejton Mbledhjen:

ILIR META  -  KRYETAR I KUVENDIT

Rendi i ditës: 

Verifikimi i mandatit të deputetëve zgjedhur me vendimet e Komisionit Qëndror të Zgjedhjeve nr. 850 – 851, datë 26.12.2013. Përkatësisht Esmeralda Shkjau, Blerina Gjylameti

Merjeme Delishi, Dashamir Kamberi.

Të pranishëm: z.Namik Dokle, z.Kastriot Islami, znj.Vasilika Hysi, znj. Ermonela Felaj, z.Arben Ristani, z.Fatmir Xhafaj,  z.Dashamir Tahiri, z.Eduart Halimi.
HAPET  MBLEDHJA

          Ilir Meta – Mirdita! Duke qenë se jemi të gjithë të pranishëm e fillojmë  mbledhjen.

z.Ilir Meta: i drejtohet Sekretares së Përgjithshme të Kuvendit znj. Albana Shtylla, për  një sqarim në lidhje me dorëheqjen e mandatit të deputetit nga disa ministra dhe zëvendësimi i tyre me deputetët e tjerë të rinj pasues në listat zgjedhore.

          Albana Shtylla -  Anëtarë të Këshillit të Ministrave, deputetë përkatësisht: znj. Mimi Kodheli, znj. Lindita Nikolla, z. Arben Ahmetaj, z. Ilir Beqaj kanë depozituar me shkrim, në Kuvend, më datë 26.12.2013, dorëheqjen nga mandati i deputetit. Kërkesa është paraqitur në mbështetje të nenit 71, pika 2, gërma ‘b” e Kushtetutës së Republikës së Shqipërisë, dispozitë e cila parashikon mbarimin e mandatit në rast dorëheqje.Dorëheqja nga mandati vjen nga një grup tjetër ministrash në kuadër të përmbushjes së zotimit politik për shmangien e funksioneve të dyfishta duke u përqëndruar në rolin ekzekutiv. Në mbështetje të nenit 164, pika 1 të Ligjit nr. 10.019, datë 
29.12.2008 “Kodi Zgjedhor i Republikës së Shqipërisë” të 
ndryshuar”, Unë në cilësinë e Sekretares së 
Përgjithshme me anë të shkresave me nr. prot. 
2646/1, 2647/1, 2648/1 dhe 2649/1 datë 24.12.2013  njoftova Komisionin Qendror të Zgjedhjeve për krijimin e vakancave për 
shkak të heqjes dorë nga mandati i deputetit.Për shkak të njoftimit të krijimit të vakancave, Komisioni Qendror i Zgjedhjeve, në mbështetje të nenit 164, pika 2 të ligjit nr. 10.019, 
datë 29.12.2008 “Kodi Zgjedhor i Republikës së Shqipërisë” të ndryshuar” ka vendosur ti japë mandatin e deputetit të Kuvendit 
të Shqipërisë, znj. Esmeralda Shkjau, znj. Blerina Gjylameti, znj. Mejreme Delishi dhe z. Dashamir Kamberi, respektivisht sipas 
vendimeve 
Vendimi nr.  850, datë 26.12.2013 “Për dhënien e mandatit të deputetit të Kuvendit, kandidatit të listës shumemërore të Partisë Socialiste, në Qarkun e Durrësit, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetit të z. Ilir Beqja”;
Vendimi nr.  851, datë 26.12.2013 “Për dhënien e mandatit të deputetit të Kuvendit, kandidatit të listës shumemërore të Partisë Socialiste, në Qarkun e Tiranës, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetit të znj. Lindita Nikolla”;
Vendimi nr.  852, datë 26.12.2013 “Për dhënien e mandatit të deputetit të Kuvendit, kandidatit të listës shumemërore të Partisë Socialiste, në Qarkun e Lezhës, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetit të znj. Mimi Kodheli”;

Vendimi nr.  853, datë 26.12.2013 “Për dhënien e mandatit të deputetit të Kuvendit, kandidatit të listës shumemërore të Partisë Socialiste, në Qarkun e Gjirokastrës, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetit të z. Arben Ahmetaj”.
Pas verifikimit që iu bë mandateve të fituara dhe krahasimit me legjislacionin e aplikueshëm, rezulton që në vendimet e Komisionit Qendror të Zgjedhjeve janë respektuar kërkesat e parashikuara në nenet 69, 70 dhe 71 të Kushtetutës së Republikës të Shqipërisë, të ndryshuar. Përsa i përket procedurës së dhënies së mandatit është respektuar neni 164, pika 2 të ligjit nr. 10.019, datë 29.12.2008 “Kodi Zgjedhor i Republikës së Shqipërisë” sipas së cilit “Mandati i ndërprerë i kalon kandidatit vijues të listës së të njëjtës parti politike në zonën zgjedhore përkatëse. Në përjashtim nga ky rregull, kur vakanca i përket një mandati të fituar sipas pikës 6 të nenit 67, ajo plotësohet nga kandidati i parë në listë i gjinisë përkatëse, pavarësisht renditjes në listë”. 
             Ilir Meta – Faleminderit, (Kryetari i drejtohet Komisionit) Mendimi juaj për raportin.
           Eduart Halimi – Qëndrimi jonë është i njëjtë me të seancës së kaluar të Këshillit të Regullores zoti Kryetar, për vetë faktin se ky veprim do të rëndojë drejt për drejt tek qytetari, pasi me taksat e tyre do të paguhen jo më 140 deputetë por 156 duke përfshirë këtu edhe anëtarët e Këshillit të Ministrave, edhe në  Seancën Plenare në emër të grupit do të paraqesim këtë shqetësim dhe nga ku parashikojmë një seancë të gjatë, dhe qëndrimi jonë është i njëjtë më të seancës së kaluar.

           Ilir Meta – Dakort faleminderit.

           Namik Dokle – Edhe qëndrimi jonë është po ai i seancës së kaluar.

           Ilir Meta – Dakort, po ju zonja Hysi.

            Vasilika Hysi – edhe unë mbaj të njëjtin qëndrim me të radhës së kaluar
Ilir Meta – Dakort mirë atëherë këtu e mbyllim ju faleminderit.

(Mbyllet mbledhja)

